โกชัยปลาเผา
ร้านอาหารทะเลในเมืองตรัง อยู่ตรงข้ามโรงเรียนพรศิริกุล ติดตลาดชินตา จอดรถในตลาดแล้วเดินออกมาน่าจะสะดวกกว่าหาที่จอดริมถนน ซึ่งถนนสายนั้นรถค่อนข้างหนาแน่นค่ะ

ร้านนี้มีจุดเด่นเรื่องปลาเผา ที่ใส่เครื่องสมุนไพรแบบจัดเต็ม หน้าตาไม่สวยงาม แต่รสชาติอร่อย หอม ทานคู่กับน้ำจิ้มและผักต้มก็เข้ากันดีค่ะ ทางร้านจะมีทั้งปลาทับทิม ปลากระพงให้เลือก 
มีห่อหมกเผาให้สั่งมาทานระหว่างรออาหารอื่นๆ
อาหารทะเลก็มีให้เลือกหลากหลาย รสชาติใช้ได้เลยค่ะ ต้มยำกุ้งน้ำข้น น้ำอร่อยดี กุ้งสด

พนักงานบริการดีนะคะ รอไม่นาน